א' ניסן תשפ"ד

9 אפריל 2024

2024-0045-123

**לקראת חג הפסח**

**אזהרה לציבור – חומרי ניקוי**

**הממונה על התקינה במשרד הכלכלה והתעשייה, איגור דוסקלוביץ, מזהיר בזאת את ציבור הצרכנים משימוש במוצרים ברמת מסוכנות גבוהה, בשל חשש לבריאותם ובטיחותם של המשתמשים.**

במסגרת פעילויות פיקוח יזומות שעורך מינהל התקינה במשרד הכלכלה לקראת חג הפסח, בכדי לאתר בשוק מוצרים שאינם עומדים בדרישות התקן הרשמי החל עליהם ובכך מסכנים את המשתמשים בהם, נבדקו מגוון רחב של חומרי ניקוי.

בבדיקות שנערכו באמצעות מכון התקנים נמצא כי המוצרים המופיעים מטה אינם עומדים בדרישות התקנים הישראלים הרשמים החלים עליהם ונמצאו ברמת סיכון חמורה.

**הממונה על התקינה במשרד הכלכלה, איגור דוסקולוביץ מזהיר את ציבור הצרכנים משימוש במוצרים ברמת מסוכנות גבוהה בשל החשש לבריאותם ובטיחותם של המשתמשים וכן הקפדה יתרה מהישג ידם של ילדים ותינוקות.**

* יש להקפיד על הרחקת חומרי ניקוי וחומרים מסוכנים מהישג ידם של ילדים.
* אין להעביר חומרי ניקוי וחומרים מסוכנים לכלי אחסון אחר מלבד אריזתם המקורית.
* אין לבצע ערבוב של חומר ניקוי עם חומרים אחרים!
* יש להקפיד על הוראות שימוש ואחסנה בהתאם לכתוב על גבי האריזה בדגש על אופן סגירת אריזה קשת פתיחה לילדים לאחר שימוש.

"על פי חוק התקנים התשי"ג-1953, חלה החובה על כל יצרן / יבואן / משווק / ספק / מוכר לעמוד בהוראות התקינה החלות על חומרי ניקוי. מינהל התקינה במשרד הכלכלה והתעשייה מבצע בדיקות יזומות בשווקים ומי שימצא כי אינו עומד בהוראות התקן הרשמי צפוי לסנקציות הן במישור המנהלי והן במישור הפלילי".

|  |  |
| --- | --- |
| **מסיר שומנים 4 ליטר** **PRO 109** | cid:image001.jpg@01DA8A8D.8C610000 |
| **סימון על גבי האריזה:** טאצ'  ברקוד: 7290012151897  מיוצר ע"י סאסאטק |
| **סוג סיכון**: **כוויות חמורות ונזק לעיניים וסכנת התלקחות**  המוצר אינו עומד בדרישות התקן 4272 "תכשירים לניקוי תנורים ולהסרת שומנים" כדלקמן:   * המוצר בעל סיווג H314 A1 גורם הסיכון הבריאותי קורוזיה של העור. * האריזה אינה אטומה – קיימת דליפה * לא קיים מנגנון אריזה קשת פתיחה לילדים * לא צויינה הטמפ' המירבית של המשטח המיועד לניקוי – חשש להתלקחות |

|  |  |
| --- | --- |
| **אקונומיקה 4 ליטר סנטר קלין** |  |
| **סימון על גבי האריזה:**  ברקוד: 7290008723091  נארז ומשווק ע"י שיא הניקיון |
| **סוג סיכון: חשיפה לחומר כימי**  המוצר אינו עומד בדרישות התקן הרשמי 261 – תמיסות נתרן תת כלוריתי, כדלקמן**:**   * בעת בדיקה, הופיעו סימני דליפה מהאריזה.   \*כמו כן, תכולת כלור נמוכה משמעותית מדרישות התקן – 10ג'/ליטר (דרישות התקן 27-35 ג'/ליטר) |

|  |  |
| --- | --- |
| **אקונומיקה ריחנית ומקציפה בריח לימון 4 ליטר סנטר קלין** | 6D6AF868 |
| **סימון על גבי האריזה:**  ברקוד: 7290018602010  מיוצר ע"י סנטר קלין |
| **סוג סיכון: חשיפה לחומר כימי**  המוצר אינו עומד בדרישות התקן הרשמי 261 – תמיסות נתרן תת כלוריתי, כדלקמן**:**   * בעת בדיקה, הופיעו סימני דליפה מהאריזה.   \*כמו כן, תכולת כלור נמוכה משמעותית מדרישות התקן – 10ג'/ליטר (דרישות התקן 27-35 ג'/ליטר) |

|  |  |
| --- | --- |
| **מסיר שומנים מג'יק 1 ליטר** |  |
| **סימון על גבי האריזה:**  ברקוד: 7290016601329  ייצור ושיווק: סאסאטק, ייצור ושיווק מוצרי צריכה |
| **סוג סיכון: כוויות**  המוצר אינו עומד בדרישות התקן 4272 "תכשירים לניקוי תנורים ולהסרת שומנים" כדלקמן:  חוסר בסימון של הצהרות על גורמי סיכון:   * גורם לכוויות חמורות בעור ולנזק בעיניים * מזיק לחי במים עם השפעות ממושכות * עלול לעורר תגובה אלרגית |

|  |  |
| --- | --- |
| **חומר להסרת אבנית** **1 ליטר** |  |
| **סימון על גבי האריזה:** טייגר מנקה ביעילות אבנית וחלודה  ברקוד: 7290008427869  מיוצר ומשווק ע"י יהלום תעשיות חומרי ניקוי בע"מ |
| **סוג סיכון: חשיפה לחומר כימי**  המוצר אינו עומד בדרישות התקן 2302 חלק 1 "חומרים מסוכנים" כדלקמן:   * בעת בדיקה, הופיעו סימני דליפה מהאריזה. * המוצר אינו מסומן לפי דרישות התקינה. |

|  |  |
| --- | --- |
| **מנקה אסלות** **1 ליטר king's home** |  |
| **סימון על גבי האריזה:**  ברקוד: 7290019291312  שיווק: חברת אלמשהדאוי למסחר ושיווק בע"מ  ייצור: סירונה דטרגנטים בע"מ |
| **סוג סיכון**: **כוויות**  המוצר אינו עומד בדרישות התקן 2302 חלק 1 "חומרים מסוכנים" כדלקמן:   * חוסר בסימון של הצהרות על גורמי סיכון: "גורם לכוויות חמורות בעור ולנזק לעיניים. מזיק בבליעה. עלוי להיות קורוזובי למתכות". |

|  |  |
| --- | --- |
| **אקרילי700 4.5 קילו** | 1E90EDCA |
| **סימון על גבי האריזה:**  **דבק על בסיס מים לחיפוי רצפה**  ברקוד: 502328 דגם : L3-0723  תאריך תפוגה: 18.09.2024  אדסטיק אינוביישנס בע"מ |
| **סוג סיכון: דליקות**  המוצר אינו עומד בדרישות התקן 2302 חלק 1 "חומרים מסוכנים" כדלקמן:   * GHS02 Pictogramas de peligro - MSDS Europeחוסר בסימון פיקטוגרמה GHS02 "נוזל ואדים דליקים מאד" * חוסר בסימון משולש הבלטה לכבדי ראיה |

|  |
| --- |
| **אם קיים חשד כי חומר ניקוי או חומר מסוכן אחר אינו עומד בדרישות התקינה, יש להפסיק השימוש בו, לאחסנו במקום בטוח, וכן ליידע את מינהל התקינה בדוא"ל:tkina@economy.gov.il או בטלפון: 074-7502300** |